42. ΝΟΜΟΣ υπ’ αριθ. 2018 της 6/10 Μαρτίου 1952 (ΦΕΚ Α΄ 58) Περί κυρώσεως της υπ’ αριθ. 216/23 Φεβρ. 1951 Πράξεως του Υπουργικού Συμβουλίου αφορώσης την επέκτασιν των περί αποδημίας εις την αλλοδαπήν ισχυουσών εκάστοτε διατάξεων και εις τους αξιωματικούς κλπ. του Λ.Σ. Άρθρον μόνον.-1.Κυρούται αφ’ ης εξεδόθη η υπ’ αριθ. 216 από 23 Φεβρ. 1951 Πράξις του Υπουργικού Συμβουλίου έχουσα ως ακολούθως «Περί εφαρμογής διατάξεων περί αποδημίας εις αλλοδαπήν και δια τους υπηρετούντας αξιωματικούς κλπ. του Λιμενικού Σώματος». ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1.Το υπ’ αριθ. 9216/9.2.1951 έγγραφον του Υπουργείου Εμπορικής Ναυτιλίας «περί αποδημίας ανδρών του Λ.Σ.» και 2)την γενομένην προφορικήν εισήγησιν του Υπουργού επί της Εμπορικής Ναυτιλίας, αποφασίζει: Εγκρίνει όπως αι εις το Β.Ναυτικόν ισχύουσαι εκάστοτε διατάξεις περί αποδημίας εις την αλλοδαπήν εφαρμόζωνται αναλόγως υπό του Υπουργείου Εμπορικής Ναυτιλίας και δια τους υπηρετούντας ή ανήκοντας εις την εφεδρείαν του Λ.Σ. Αξιωματικούς, Υπαξιωματικούς και Λιμενοφύλακας. Εις τον αυτόν επί της Εμπορικής Ναυτιλίας Υπουργόν αναθέτει την μέριμναν δια την νομοθετικήν κύρωσιν της παρούσης. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 